|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**LĒMUMS**

Rēzeknē

2022.gada 21.aprīlī Nr. 391 (prot. Nr.12, 27.§)

**Par nekustamā īpašuma “Aptieka”, Nautrēnu pagastā, Rēzeknes novadā, telpu nomas tiesību izsoli aptiekas pakalpojumu sniegšanai**

Pamatojoties uz likuma „Par pašvaldībām”14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 6.1 pantu, Ministru kabineta 2018. gada 20. februāra noteikumu Nr.97 „Publiskas personas mantas iznomāšanas noteikumi” 12., 24., 25., 49., 50.punktu, Rēzeknes novada pašvaldības iestādes “Nautrēnu apvienības pārvalde” struktūrvienības “Nautrēnu pagasta pārvalde” 2022.gada 31. marta iesniegumu Nr. NAUTPA/2021/2.2/182, ņemot vērā Finanšu pastāvīgās komitejas 2022.gada 14.aprīļa priekšlikumu, Rēzeknes novada dome nolemj:

1. Nodot nomā Rēzeknes novada pašvaldībai piederošā nekustamā īpašuma “Aptieka”, adrese: “Zālītes”, Rogovka, Nautrēnu pagasts, Rēzeknes novads, ēkas ar kadastra apzīmējumu 6876 006 0358 001 daļu 40,08 m2 kopplatībā, lietošanas mērķis – mazumtirdzniecības un vairumtirdzniecības (aptiekas) pakalpojumu sniegšanai, rīkojot nekustamā īpašuma nomas tiesību izsoli.
2. Izsoles procedūru veic ar Rēzeknes novada domes lēmumu apstiprinātā izsoles komisija (turpmāk – Komisija) šādā sastāvā:

komisijas priekšsēdētājs - **Līvija Plavinska,** struktūrvienības “Nautrēnu pagasta pārvalde” vadītāja;

komisijas locekļi: **Elita Velikāne,** iestādes “Nautrēnu apvienības pārvalde” vecākā lietvede;

**Sarmīte Boļše** – iestādes “Nautrēnu apvienības pārvalde” galvenā grāmatveža vietniece;

**Anna Kūkoja**, Zemes pārvaldības dienesta zemes lietu speciālists.

1. Apstiprināt nomas maksas nosacīto cenu (izsoles sākumcenu) – 1,47 EUR/m2 mēnesī (bez PVN).
2. Apstiprināt publicējamo informāciju par nomā nododamo nekustamā īpašuma “Aptieka”, adrese: “Zālītes”, Rogovka, Nautrēnu pagasts, Rēzeknes novads, ēkas ar kadastra apzīmējumu 6876 006 0358 001 daļu 40,08 m2 kopplatībā, lietošanas mērķis – mazumtirdzniecība un vairumtirdzniecība (aptieka) pakalpojumu sniegšana (publicējamā informācija pievienota).
3. Apstiprināt pašvaldības nekustamā īpašuma – telpu, kas atrodas nekustamajā īpašumā “Aptieka”, adrese: “Zālītes”, Rogovka, Nautrēnu pagasts, Rēzeknes novads, nomas tiesību izsoles norises kārtību (izsoles noteikumi pievienoti).
4. Komisijai organizēt telpu nomas tiesību izsoli saskaņā ar ārējiem normatīvajiem aktiem, kas regulē pašvaldības mantas nomas tiesību izsoli un Rēzeknes novada domes apstiprināto pašvaldības nekustamā īpašuma – telpu, kas atrodas nekustamajā īpašumā “Aptieka”, adrese: “Zālītes”, Rogovka, Nautrēnu pagasts, Rēzeknes novads, nomas tiesību izsoles norises kārtību.
5. Komisijai nodrošināt informācijas par nomas objektu publicēšanu pašvaldības mājas lapā internetā un izvietošanu publiski pieejamā vietā, pagasta pārvaldes telpās un informācijas sniegšanas vietās, atbilstoši ārējiem normatīvajiem aktiem, kas regulē pašvaldības mantas nomas tiesību izsoli.
6. Komisijai iesniegt apstiprināšanai Rēzeknes novada pašvaldībai telpas nomas tiesību izsoles rezultātus vai lūgt pieņemt lēmumu par telpas nomas tiesību izsoli atzīšanu par nenotikušu.
7. Lēmumu nosūtīt Nautrēnu pagasta pārvaldei (nautreni.pag@e-apollo.lv).

Domes priekšsēdētājs Monvīds Švarcs